Darius Gudelis

Darius Gudelis (g. 1974 m. birželio 14 d. Anykščiuose) – Anykščių rajono politinis veikėjas, ryšių su visuomene konsultantas.

 Biografija 
1992 m. baigė Anykščių Jono Biliūno vidurinę mokyklą, 1996 m. – Vilniaus pedagoginį universitetą, 1998 m. – Kauno technologijos universitetą, 2004 m. – Mykolo Romerio universitetą, įgijo viešojo administravimo magistro laipsnį.

1996 m. Anykščių rajono savivaldybės administracijos Kraštotvarkos tarnybos žemėtvarkininkas, 1996–1998 m. – administracijos užsienio ryšių ir turizmo specialistas. 1998–2000 m. Anykščių rajono savivaldybės mero patarėjas.

2001–2004 m. Anykščių rajono savivaldybės meras. 2004–2006 m. Lietuvos Respublikos Prezidento Valdo Adamkaus patarėjas, vidaus politikos ir analizės skyriaus vadovashttp://www.anykstenai.lt/asmenys/asm.php?id=119.

2005 m. dirbdamas Prezidentūroje, D.Gudelis stažavosi Jeilio (Yale, JAV) universitete, yra šio universiteto „World Fellows“ programos dalyvis.https://worldfellows.yale.edu/person/darius-gudelis/

2000–2007 m. Anykščių rajono savivaldybės tarybos narys.

2015–2018 m. trečiosios pagal pajėgumą Lietuvoje vyrų krepšinio lygos – Regionų krepšinio lygos (RKL) – prezidentas.https://www.lrt.lt/naujienos/sportas/10/103390/regionu-krepsinio-lygos-prezidentu-isrinktas-d-gudelis

2006–2019 m. UAB „VIP Viešosios informacijos partneriai“ (VIP Communications) steigėjas ir direktorius. 2017–2018 m. Vilniaus krepšinio klubo „Lietuvos rytas“ direktorius.http://www.veidas.lt/permainos-vilniaus-%E2%80%9Elietuvos-ryto%E2%80%9C-komandoje

Liberalų ir centro sąjungos narys, šios partijos Anykščių skyriaus pirmininkas.

2018 m. Gudelio valdomos įmonės, viešuosiuose pirkimuose laimėjo sutartis, kurių vertė viršijo 2,5 mln. eurų. Ši suma yra didžiausia, laimėta viešųjų konkursų metu tarp viešųjų ryšių agentūrų, taip pat – geriausias paties D.Gudelio verslo rezultatas. Šios bendrovės sudarė sutartis su įvairiomis valstybinėmis institucijomis: Nacionaline mokėjimo agentūra, Žemės ūkio ministerija, Socialinės apsaugos ir darbo ministerija, Aplinkos ministerija ir kitomis. Metais vėliau spaudoje pasirodė informacija, jog ši sėkmė susijusi su dažnais paties D.Gudelio susitikimais su Sauliumi Skverneliu, tuo metu ėjusiu premjero pareigas.

2019 m. D. Gudelio vadovaujama UAB „VIP Viešosios informacijos partneriai“ įsipainiojo į skandalą: paaiškėjus, jog buvęs „15min” žurnalistas Šarūnas Černiauskas jo įmonei teikė informaciją apie viešus asmenis bei jų turtą. Po šių kaltinimų Š.Černiauskas buvo atleistas, o jo veikla perduota teisėsaugai.

2019 m. FNTT pradėjus tyrimą dėl UAB „VIP Viešosios informacijos partneriai“ (VIP Communications) dalyvavimo pinigų plovimo schemoje kartu su rusiško kapitalo kelionių agentūra „TezTour“, D.Gudelis visas savo turimas įmonės akcijas (100%) skubiai pardavė Bertai Čaikauskaitei.https://www.15min.lt/verslas/naujiena/bendroves/fntt-tyrime-del-sukciavimo-bendroves-tez-tour-vip-viesosios-informacijos-partneriai-663-1224434

2019 m. nutekėjus slaptam susirašinėjimui, paaiškėjo, jog D. Gudelis artėjant prezidento rinkimams vienu metu konsultavo du kandidatus: tiek Saulių Skvernelį, tiek Žygimantą Pavilionį, kuris savo kreipimusi į SEB akcininkus siekė sukompromituoti tuo metu stipriausiu vadinamą kandidatą Gitaną Nausėdą.

Nuo 2023 m. gegužės D.Gudelis yra „FIBA Europe“ valdybos narys – Lietuvos krepšinio federacijos atstovas Europos krepšinio organizacijoje.

 Šaltiniai 

Kategorija:Anykščių merai
Kategorija:Lietuvos krepšinio asmenybės